text:
DunkerFitness
DunkerFitness
40% di poblashon di Kòrsou, mas o ménos 65.000 persona, tin 50 aña di edat òf mas. 25% di e grupo akí tin 65 aña òf mas. Mas ku 65% di e grupo akí ta bisa ku nan tin un òf mas problema króniko di salú (Fuente: GZE 2013). Petishon pa kuido ta keda oumentá i na mes momento e gastunan.
Dor di invertí den un estilo di bida salú, move mas frekuente i kome salú, e hende ta dal un stap den e direkshon di biba salú mas largu. Kalidat di bida na lugá di biba mas largu ku un òf mas malesa króniko.
DunkerFitness su meta ta pa konsentrá riba e grupo akí di 50 aña bai ariba. No ta importá e persona su nivel di fitness. Pa e grupo akí a skohe spesialmente e ekiponan di ehersisio hidróuliko di ‘AeroStrength’.‘ E persona ta trein tantu e sistema kardio vaskular komo e múskulonan kontrali.
E aparatonan di AeroStrength ta seif pa e grupo di 50 aña bai ariba pasó nan ta adaptá nan mes outomátikamente na forsa i velosidat di esun ku ta trein. No ta importá edat òf kondishon di e persona riba 50 aña.
E resistensia hidróuliko di AeroStrength ta sòru pa moveshonnan sin mester fòrsa, loke ta seif pa skarnirnan i no ta kousa doló di múskulo.
Spesialmente pa hende grandi: E aparatonan di AeroStrength ta diseñá spesial pa e grupo ku edat avansá. Nan ta agarantisá un mínimo riesgo pa fòrsa un spir. Nan ta pone tambe ménos preshon riba skarnirnan.
Guia profeshonal: E ehersisionan tambe ta diseñá na midí i adaptá na edat haltu. Bou di guia profeshonal e grupo ta trein 30 minüt efektivamente i dirigí riba e meta.
Efisiensia: E treinen ta asina efektivo ku bo ta trein mas múskulo den ménos tempu.
No ta bodybuilding : E treinennan ta ménos dirigí riba estétika pero ku mas atenshon pa kalidat di bida
Prevenshon: E treinennan ta pa prevení ku esnan di 50+ ta haña problema ku suku, preshon haltu i obesitas. Obesitas ta manifestá su mes serka 80% di hende ku diabetis tipo 2. Esnan ku ta hasi aktividatnan físiko tin 35-50% ménos chèns pa desaroyá diabetis tipo 2 i preshon haltu.
Mantené bou di kontrol: Pa esnan di 60, 70 i 80+ ku tin problema ku suku, preshon i obesitas, e treinennan ta yuda pa tene e malesanan bou di kontrol.
DunkerFitness pasport: Tur hende ta haña un pasport den kua ta registrá tur partikularidat pa asina por midi e desaroyo i e efekto di e treinennan. Resultadonan ta visibel denter di algun siman i no despues di lunanan.
Diesun aparato i diesun plataforma di ehersisio
Durante e mei ora ku e seshon di treinen ta dura, e kliente ta trein na diesun diferente aparato. Despues di kada aparato e kliente ta hasi uso di un plataforma di ehersisio riba kua e e tin ku keda move pendiente e siguiente aparato.
E sistema di trein den sirkuito ta bon pa ora bo tempu ta limitá. Trein den sirkuito ta mas efisiente ku trein den un gym tradishonal. Bo por hasi mas ehersisio den ménos tempu.
Ora bo inkorporá moveshonnan di kardio den e sirkuito, bo no mester hasi e ehersisionan aki apart. Dor di move di un aparato pa otro, den un sirkuito, bo ta kita e aspekto monótono ku bo ta haña den un gym tradishonal kaminda bo ta trein ku peso. Mei ora ta pasa lihé, loke ta hasi e treinen mas agradabel.


c: text/html

text: Bo ta kita, GENERALMENTE traha na Italia. Hola mi bliecos. Bai kanando bishitá Italia? Bo guitara pasa un tempu i probablemente e inisio di un poko ta algu ku un buki.? Bo ta bai kuminsá sali ku italiano? Awe riba dia mi a siña algun kosnan ku bo mester sa di bo hòmber òf wak bo hòmber. Felis noviazgo. Danki na.»Si e ta bisa nan no, mi a kaba di topa otro’ mi ta assie ku italiano usuario di youtube Lucrecia hasi un video di algun italiano piska en up. Nos konta, e otro pret. Por último, dativo ta pertenesé na e muher italiano. Ta riba e fecha seal i pasonan muhé na Italia en nos tema di awe. Ora di Italia, òf simplemente wak e fecha. E video tin di mi prueba manera muher pretu òf mucha na Italia. Ta papia di bida, e persona i di its. Mira e video si bo kier averiguá kon mi prueba. Bai sali ku un hende, tur ta asina bon i ta. BOOM. e desiree. Bo ta aki family e zonido. Font pais dama, den e picuda. Danki na e ta spera. Mi tabata sinsero pa tres dia seguridat trahando pa yega na e rápido. Danki na tur ku a laga un observacion pa e P r òf manda. E Brabo di reda na e estudio uní tin un nobo programa di TELEVISION yamá Di Roma ku Amor», kaminda e muhénan gras trata na haña e amor di Roma. Bo ta aki (prinsipalmente) polémica. Hola chikitu di e video por pidi ta hasiendo un q di mi bida den Italia manera un preto mucha muher. Fe i mi nos ta diskutí ku e ritmo di Italia, e esakinan pa presentacion, di traha. Italiano di streets. Nos ta pasando, romantici. Un poko yalurs un biaha. Bai tin biaha nos por forma fuerte, ta solamente pasobra nos ta biba i stima e maximo

robotstxt: allowed

filter: keep


text:
Diasabra tabata un dia historico pa COA mirando cu pa prome biaha a otorga premio een forma efectivo na atletanan cu a logra triunfa cu medaya den e ultimo cuater weganan cu Team Aruba a competi na dje.
Dilanti un grupo di famia, miembronan di federacion, entrenadornan y invitadonan di honor a repasa e importancia di e medal bonus y tambe e exito di Team Aruba cu a cuminsa den luna di september 2017 cu e Weganan Sur Americano Hubenil te cu awor aki.
Secretaria General di COA, Sra. Nicole Hoevertsz a presenta e mainta aki unda su persona a pone enfasis riba e preparacion di atletanan, e preparacion di un mision olimpico. A conta con a proceso a inicia 20 aña pasa na e Weganan di Maracaibo y awe nos por disfruta di un exito grandi nunca bisto. Manera Sra. Nicole Hoevertsz a bisa durante di su prestacion; “E logro di nos 39 atletanan ta esun mas grandi den historia di nos deporte. Team Aruba a demostra cu aunke nos ta biba den un pais chikito y limita, nos por competi contra e paisnan grandi y gana medaya”.
Desde 2017, nos a atletanan a logra conkista un total 15 medaya na e 4 Weganan bishita di cual 9 di Brons, 3 di Plata y 3 di Oro. Por ultimo a haci entrega di un bunita buket di flor na tur e premiadonan cu a ricibi un gran aplauso for di e publico presente. Na final e atletanan, miembronan di COA y hefenan di mision a wordo entrevista den un transmicion en bibo atrabes di Tele Aruba hunto cu 297sports y e team di media di COA.
Comite Olimpico Arubano a haci entrega di e merecido “medal bonus” na e atletanan cu a triunfa cu medaya
Diasabra tabata un dia historico pa COA mirando cu pa prome biaha a otorga premio een forma efectivo na atletanan cu a logra triunfa cu medaya den e ultimo cuater weganan cu Team Aruba a competi na dje.


text:
Elsa Rozendal di MAN tambe ta di opinion ku mester keda invertí den enseñansa
Na kuminsamentu di e luna aki parlamentario Rozendal a manda karta pa Minister di Enseñansa, señora Alcalá Wallé, den kual e ta indiká ku pa frakshon di MAN, enseñansa ta un di e pilarnan pa forma un sosiedat di hendenan sivilisá, ku kapasidat pa por analisá i pensa krítiko, ku por aportá positivamente na nos komunidat.
Rozendal a indiká tambe den mesun karta ku, si nos ta konsiente di e echo aki, ta nifiká ku nos mester yuist invertí mas sèn den enseñansa en bes di kòrta.
Den e kuadro aki Rozendal por haña su mes den e puntonan ku VPCO a trese dilanti resientemente.
Rozendal den su karta ku e a dirigí na minister di enseñansa na komienso di òktober a enfatisá tambe riba importansia pa eliminá desperdisio den enseñansa i tambe pa usa fondonan disponibel mas efisiente.
Rozendal ta spera ku Minister di Enseñansa ta hasi su máksimo esfuerso pa garantisá ku por atendé ku tur e retonan den enseñansa i ku ta sobra sèn pa realmente invertí den enseñansa.


text:
Serbia
Serbia (na serbiano Cpбиja, Srbija), ofisialmente Republika di Serbia (Peпyблиka Cpбиja, Republika Srbija), ta un Estado di sur ost di Oropa, na e region den Balkan. E ta limita ku e Hongaria, e Romania, e Bulgaria, e Macedonia, e Albania, e Montenegro, e Bosnia Herzogovina y e Kroatia. Serbia ta konsidera Kosovo komo un parti integral di Serbia. E kapital ta Belgrado, ku te 1990 tabata tambe e kapital di Yugoslavia. Prome ku e desintegrashon di Yugoslavia Serbia tabata un di e seis Republikanan ku tabata forma huntu Yugoslavia.


text:
ORANJESTAD (AAN): Corte Comun di Husticia riba Dialuna a declara liber, e sospechoso E.J.M. Herrera di e asesinato cometi dia 19 di Maart 2015 cerca di Indian Rock Garden na Hooiberg.
Por corda con aña pasa dia 10 di Mei 2017, e sospechoso E.J.M. Herrera a wordo condena den Corte di Prome Instancia cu un castigo di 20 aña di prison. Pero na opinion cu Corte Superior, no tin suficiente prueba pa condena E. Herrera.
Corte Superior a duna otro balor na e pruebanan cu Corte di Prome Instancia a usa den e caso. En esencia e sentencia di aña pasa tabata basa riba resultadonan di e DNA-test y tres combersacion telefonico cu a tap.
Tabatin un prueba mezcla di DNA riba e victima, y segun e investigacion eyden muy probablemnete tabatin e DNA di e sospechoso. E tres combersacionnan telefonico cu a ser haci riba e dia di asesinato, den e investigacion di Recherche a wordo apunta riba sospechoso. Ministerio Publico ta insisti cu ta e sospechoso a papia den e yamadanan telefonico cu e supuesto persona cu a duna ordo pa bay mata.
Pero Corte Superior ta opina cu e reconocimento di e voznan y e forma con esaki a wordo haci, no ta confiable. Corte Superior tambe a scucha e combersacionnan aki, mescos cu Abogado tambe. E combersacionnan telefonico cu a supuestamente a wordo haci cu e persona ‘cu a duna ordo’, pesey no por wordo usa como prueba den Corte.
E demas combersacionnan telefonico y e resultadonan di DNA, hunto no ta duna suficiente prueba pa conclui cu e sospechoso aki mes ta esun cu (hunto of su so) a comete e asesinato aki. Tin posiblemente mas otro hende envolvi den e asesinato aki, y no ta descarta e posibilidad cu otronan a mata e victima.
Esaki ta cuadra cu e resultadonan di e investigacion (forense), unda por ehemplo ta mustra tambe cu di 3er DNA di hende desconoci a wordo haya riba e victima, y e hecho cu e telefon cu nan a tap, no ta pertenece na e sospechoso E. Herrera, y cu otro persona tambe tabata use.
Corte Superior ta bati riba dede di Ministerio Publico y Recherchenan, cu e investigacion tin hopi ‘losse eindjes’, esta puntonan unda Ministerio Publico por a haci investigacion mas profundo, pero a neglisha nan.
E sospechoso a apela su caso contra su sentencia di 20 aña, y awor ta sali liber. Ministerio Publico awor tin 14 dia pa dicidi si ta apela y bay Cassacion na Hulanda.


text:
ORANJESTAD(AAN): Diasabra anochi banda di 9or y 40 e personal di Kustwacht a mira un contacto riba radar.
E tabata un boto “La Picrama III” biniendo di Venezuela bayendo Rodgers Beach na Sero Colorado. Mesora a prepara un team y saca patruyanan riba lama.
Super Rhib di Kustwacht a sali y banda di mas of menos 1.5 miya pafo di tera a intercepta e boto. Abordo tabata tin 20 persona y tur ta Venezolano. Tabata tin tres muher y 17 homber. Den e 17 hombernan tin dos a wordo deteni penalmente pa wordo persigui pa traficacion di hende.
Nan dos ta capitan of ta encarga cu e trip cu ilegalnan pa Aruba. Pa traficacion illegal nan mester bay duna cuenta dilanti huez. Esaki ta bira di cuater boto gara pa Kustwacht den apenas dos siman di tempo. Personal di Kustwacth no ta bacila ultimamente y prome cu botonan yega tera, ya caba nan ta garanan riba lama. No a topa nada otro illegal abordo di e boto. E dosnan a wordo pasa pa Polis pa sigui e proceso penal.
E otro 18 ilegalnan cu ta Venezolano a wordo pasa pa Guarda Nos Costa pendiente deportacion. Kustwacht tambe ta haci intake y nan ta bin Aruba pa motibo di necesidad. Tin diferente di nan cu a yega cu boto of avion den pasado. Varios a wordo deporta den pasado. E hendenan aki ta paga como 300 dollar cada uno pa bin Aruba. Hopi di e hendenan aki tin biaha ta fia e placa for di esnan cu kier nan traha pa nan. Ora yega nan ta paga esaki bek trahando ilegalmente.


text:
ORANJESTAD (AAN)- E aña aki e Ride, Walk, Run for the Roses 2018 lo tuma lugar Diadomingo 23 di September proximo.
Diaranzon mainta Koningin Wilhelmina Fonds a tene un conferencia di prensa pa asina nan anuncia di nan siguiente actividad. Esnan cu a hiba palabra na e conferencia aki ta Sra. Lilly Prince, David Marchena di Koningin Wilhelmina fonds y Sra. Annie Dirksz, marketing manager di Alhambra Casino.
Diadomingo 23 di September proximo Koningin Wilhelmina Fonds Aruba ta organizando e tradicional Ride, Walk & Run for the Roses, cu e aña aki ta celebra su di 8 aniversario.
E meta di e actividad aki ta pa na un manera saludable y hopi dushi por recauda fondo pa e fundacion KWF Aruba por sigui brinda su servicionan na e comunidad di Aruba.
KWF Aruba ta distribui diferente material di conscientizacion tocante diferente tipo di cancer, ta participa na y ta organisa diferente charlanan y ta brinda apoyo directamente na e pashent di cancer, su famia y amistadnan. E rol di KWF ta specialmente pa e.o. asisti cu e thuiszorg di cada pashent y ofrecenan prothesenan necesario despues di un operacion di pecho. Tambe KWF ta cubri gasto di viahe di e dos begeleider ora un pashent mester bay afo.
Atravez di e evento di Ride, Walk & Run for the Roses tur hendepor haci tambe un colect bao famia, amigo of coleganan y haci un dedicacion special na un persona cu a fayece di e malesa di cancer of cu a cura die malesa aki. E fondonan recorda tambe lo bay pa sigi yuda otro personanan cu necesidad di ayudo y sosten di KWF.
E actividad ta sali y caba na parkinglot di Alhambra Casino. Eynan tambe tin diferente actividad pa mucha, musica y hopi premionan pa rifa.
Por haci inscripcion via facebook page di Koningin Wilhelmina Fonds Aruba. Y dia 19 di September por haci pago y busca bo tshirt na oficina di Koningin Wilhelmina Fonds na Spinozastraat 9 of por yama na 5820412.


text:
Schorsing ta presenta cu hopi frecuencia den e tereno laboral. Un aspecto di schorsing cu merece atencion adicional ta e pago of e falta di pago durante e periodo aki. Den un caso asina ta importante pa e trahado tin conocimento general riba e topico aki pa por para pa su derechonan.
Kiko schorsing ta encera?
Schorsing ta ora un persona wordo declara inactivo laboralmente pa un periodo stipula. Den e periodo aki e trahado ta wordo manda cas y no ta wordo permiti pa traha. Schorsing ta accion disciplinario sin mester kita un persona for di trabou.
Dos situacion den cual schorsing por wordo ehecuta
Na prome lugar, esaki por sosode den un forma di pre-aviso, pa un accion laboral di cierto grado no bolbe ripiti. E schorsing por wordo ehecuta tambe pa asina durante e periodo ey hasi algun investigacion tocante temanan laboral mas serio, cu lo por tin manera consecuencia un retiro inmediato di e trahado. Algun ehempel di motibonan cu por resulta den un schorsing por ta entre otro ladronicia (cual ta rekeri investigacion), incumplimento laboral (cual den un fase anterior ya caba tawatin un advertencia), fraude of comportamiento inaceptabel na pia di trabou.
Proteccion di pago a base di articulo 1614c di nos Codigo Civil
Articulo 1614c inciso 1 di nos codigo civil ta duna e trahado un proteccion den caso di schorsing. A base di articulo 1614c e trahado cu a wordo geschorst mester sigui wordo paga na e manera cu e lo a traha si e schorsing no lo a tuma lugar. E derecho aki ta a base di e echo cu e trahado no ta cumpli cu su tarea nan laboral a consecuencia di e propio decision di e doño di trabou. Inciso 6 di e mesun articulo ta remarka cu e ley aki ta uno obligatorio y cu no mag di desvia di dje.
Tres excepcion riba e proteccion di pago
Tin tres ocasion unda cu un schorsing mag wordo duna sin pago. Articulo 1614c inciso 7 ta menciona e prome motibo; door di un acuerdo por escrito. E di dos ta door di un CAO. Y e di tres ta door di un areglo domestico. Si ta door di un acuerdo por escrito, por ehempel den e contract di trabou, e trahado mester wordo poni hopi bon na altura di esaki. Por medio di CAO nifica cu esaki mester wordo stipula door di e sindicato cu e trahado of e compania ta afilia na dje. Door di un arreglo domestico, cual ta ora cu e compania tin un regla interno cu ta bisa cu e schorsing no ta wordo paga.
Hurisprudencia
E derecho di pago di salario durante e periodo di schorsing a base di articulo 1614c ta wordo confirma den e hurisprudencia Van der Gullik/ Vissers & partners. E hurisprudencia aki ta bisa cu asina mes cu e doño di trabou tin un motibo di peso suficiente pa schors e trahado door di e culpa di e trahado mes, e trahado ta mantene su derecho ariba pago di salario.
Plataforma pa Hobennan Professional (PHP) ta spera di por a informa e ciudadano nan un tiki mas tocante e tema di schorsing y pa e trahado conoce su derecho den e area laboral cu ley den man. PHP tey tur diasabra na Cas di Partido AVP pa informa pueblo tocante tema nan manera esaki y hopi mas. Si bo persona ta desea di tin mas informacion tocante e tema di schorsing, por pasa libremente tur diasabra na Cas di Partido di 2PM – 4PM unda e miembro nan di PHP lo ta cla pa duna asistencia.


text:
Konosé Bo Enemigu
“Satanas . . . su trikinan no ta deskonosí pa nos.”—2 KOR. 2:11.
1. Despues ku Adam ku Eva a peka, kiko Yehova a revelá tokante nos enemigu?
ADAM tabata sa ku kolebra no por papia. Pues, ora el a haña sa ku un kolebra a papia ku Eva, lo e por a pensa ku ta un spiritu a papia ku Eva. (Gén. 3:1-6) Adam ku Eva no tabata sa kasi nada tokante e spiritu ei. Apesar di esei, konsientemente Adam a djòin e persona deskonosí ei i a desobedesé Yehova, su Tata selestial. (1 Tim. 2:14) Mesora Yehova a revelá algun informashon tokante e enemigu akí i a primintí ku un dia lo e destruí e kriatura ei. Ademas, Yehova a duna e spièrtamentu ku, pa un tempu, e spiritu ei ku a papia mediante e kolebra lo a oponé tur hende ku ta stima Dios.—Gén. 3:15.
2, 3. Dikon Yehova no a duna masha informashon tokante Satanas promé ku yegada di e Mesías?
2 Debí na su sabiduria, Yehova a skohe pa nunka revelá nòmber di e angel ei ku a rebeldiá kontra dje. * Es mas, despues di e rebelion den Hòfi di Eden, Yehova a warda un 2.500 aña pa revelá ken e angel rebelde ei tabata. (Yòb 1:6) E angel rebelde ei a bira konosí komo Satanas. “Satanas” ta un título ku ta nifiká “Opositor.” E título ei ta aparesé solamente den tres buki di e Skritura Hebreo, esta, Promé Krónikanan, Yòb i Zakarías. Pero dikon Yehova no a duna masha informashon tokante e enemigu akí promé ku yegada di e Mesías?
3 Aparentemente, Yehova no kier a hala muchu atenshon na Satanas. P’esei, Yehova no a inkluí hopi detaye tokante Satanas i tokante su obranan den e Skritura Hebreo. E motibu prinsipal pakiko Yehova a laga skirbi e Skritura Hebreo tabata pa yuda hende identifiká e Mesías i siguié. (Luk. 24:44; Gal. 3:24) Despues di yegada di e Mesías, Yehova a usa e Mesías i su disipelnan pa revelá hopi di e kosnan ku nos sa di Satanas i di e angelnan ku a djòin Satanas. * I esei tabata na su lugá pasobra ta Hesus i su ko-gobernantenan ungí Yehova lo usa pa destruí Satanas i su siguidónan.—Rom. 16:20; Rev. 17:14; 20:10.
4. Dikon nos no mester tin demasiado miedu di Diabel?
4 Apòstel Pedro a deskribí Satanas e Diabel komo “un leon ku ta grita,” i Huan a yam’é “kolebra” i “dragon.” (1 Ped. 5:8; Rev. 12:9) Pero nos no mester tin demasiado miedu di Satanas, pasobra su poder ta limitá. (Lesa Santiago 4:7.) Nos tin protekshon di Yehova, di Hesus i di e angelnan fiel. Ku nan yudansa, nos por resistí nos enemigu. No opstante, ta bon pa nos haña kontesta di tres pregunta importante: Kuantu influensia Satanas tin? Kon Satanas ta purba di influensiá hende? Satanas su poder tin límite? P’esei, laga nos trata e preguntanan akí i mira ki lès nos por siña for di nos análisis.
KUANTU INFLUENSIA SATANAS TIN?
5, 6. Dikon e gobièrnunan humano no por trese e kambionan ku humanidat tin mas mester di dje?
5 Un gran kantidat di angel a djòin Satanas den su rebelion. Promé ku e Diluvio, Satanas a logra pone algun di e angelnan ei kai den tentashon pa nan tene relashon seksual ku hende muhé. Beibel ta deskribí na un manera simbóliko loke Satanas a hasi, bisando ku e dragon a lastra un terser parti di e streanan di shelu huntu kuné. (Gén. 6:1-4; Hudas 6; Rev. 12:3, 4) Ora e angelnan ei a bandoná e famia selestial, nan a rechasá Yehova i a skohe pa Satanas dirigí nan. Pero nan no ta djis un grupo di demoño desorganisá. Satanas a lanta su propio reino, imitando asina e Reino di Dios. Satanas a hasi su mes rei, a organisá e demoñonan, a duna nan outoridat i a hasi nan gobernante di mundu.—Efe. 6:12.
6 Satanas ta usa su organisashon invisibel pa dirigí tur gobièrnu humano. Nos por tin sigur di esei pasobra ora Satanas a mustra Hesus “tur e reinonan di e tera habitá,” el a bisa Hesus: “Lo mi duna bo outoridat riba tur e reinonan akí i nan gloria, pasobra esei a keda entregá na mi, i mi ta dun’é na ken ku mi ke.” (Luk. 4:5, 6) Ta bèrdat ku, apesar di Satanas su influensia, hopi gobièrnu ta hasi bon kos pa nan pueblo, i tin gobernante ku tin bon intenshon. No opstante, niun gobièrnu humano ni niun gobernante no por trese e kambionan ku humanidat tin mas mester di dje.—Sal. 146:3, 4; Rev. 12:12.
7. Kon Satanas ta usa religion falsu i e sistema komersial pa gaña hende? (Wak e promé plachi.)
7 Fuera di e gobièrnunan, Satanas i su demoñonan ta usa religion falsu i e sistema komersial pa gaña “henter e tera habitá.” (Rev. 12:9) Satanas ta usa religion falsu pa plama mentira tokante Yehova. I Diabel ta buska tur manera pa laga mas tantu hende posibel lubidá e nòmber di Dios. (Yer. 23:26, 27) Esei ta pone ku hopi hende di kurason sinsero ta adorá demoño sin ku nan sa, pensando ku ta Dios nan ta adorá. (1 Kor. 10:20; 2 Kor. 11:13-15) Satanas ta usa e sistema komersial tambe pa plama mentira. Por ehèmpel, e ta laga hende kere ku plaka i kos material ta hasi nan felis. (Pro. 18:11) Hende ku ta kere e mentira ei ta pasa henter nan bida ta sirbi “Rikesa” en bes di Dios. (Mat. 6:24) Ku tempu, nan amor pa kos material ta kaba ku nan amor pa Dios.—Mat. 13:22; 1 Huan 2:15, 16.
8, 9. (a) Ki dos lès nos ta siña for di e ehèmpel di Adam, di Eva i di e demoñonan? (b) Dikon ta importante pa nos sa ku ta Satanas ta goberná e mundu akí?
8 Nos ta siña dos lès importante for di e ehèmpel di Adam, di Eva i di e demoñonan. Di promé, ta dos opshon so hende tin. Sea nos ta skohe pa ta leal na Yehova òf nos ta skohe e banda di Satanas. (Mat. 7:13) Di dos, e personanan ku skohe e banda di Satanas no ta haña masha benefisio. Adam ku Eva por a determiná pa nan mes loke ta bon i loke ta malu. I e demoñonan a haña un grado di poder pa influensiá e gobièrnunan. (Gén. 3:22) Pero e supuesto benefisionan ku Satanas ta primintí ta kosta nos karu.—Yòb 21:7-17; Gal. 6:7, 8.
9 Awor, dikon ta importante pa nos sa ku ta Satanas ta goberná e mundu akí? Esei ta yuda nos tin un punto di bista balansá di gobièrnu humano i ta motivá nos pa prediká e bon notisia. Nos sa ku Yehova ke pa nos respetá tur gobièrnu. (1 Ped. 2:17) Yehova ke pa nos obedesé e leinan ku e gobièrnunan ta pone basta e leinan akí no ta bai kontra su normanan. (Rom. 13:1-4) Di otro banda, nos sa tambe ku nos mester keda neutral i ku nos no mester apoyá ningun partido òf lider polítiko. (Huan 17:15, 16; 18:36) Nos sa ku Satanas ta purba di pone hende lubidá e nòmber di Dios i ta purba di daña Yehova su reputashon. Esei ta duna nos mas motibu ainda pa siña otro hende e bèrdat tokante nos Dios. Nos ta orguyoso di por karga e nòmber di Dios i di por usa su nòmber. Amor pa Yehova ta muchu mas presioso ku plaka òf kos material.—Isa. 43:10; 1 Tim. 6:6-10.
KON SATANAS TA PURBA DI INFLUENSIÁ HENDE?
10-12. (a) Kiko Satanas a usa pa pone algun angel kai den tentashon? (b) Kiko nos por siña for di loke a pasa ku e angelnan ei?
10 Satanas ta usa diferente método pa influensiá hende pa nan hasi su boluntat. I su métodonan ta funshoná. Tin biaha, e ta usa trampa pa pone hende kai den tentashon. I tin biaha, su atakenan ta direkto.
11 Promé, laga nos wak kon Satanas a pone un kantidat konsiderabel di angel kai den trampa. Probablemente, el a opservá e angelnan pa basta tempu pa el a haña sa kon lo e por a gana nan na su banda. Algun angel a kai den su trampa i a tene relashon seksual ku hende muhé. E angelnan ei a engendrá yu gigante. Nan yunan tabata kruel i violento i tabata dominá hende. (Gén. 6:1-4) Podisé Satanas a logra gana e angelnan ei na su banda hinkando nan den tentashon pa tene relashon seksual ku hende i primintiendo nan poder pa dominá hende. Podisé Satanas tabata ke stroba yegada di e ‘simia di e muhé.’ (Gén. 3:15) Sea kual sea e kaso, Yehova a trese e Diluvio i a frustra e plannan di Satanas i di e demoñonan.
12 Kiko nos por siña for di e insidente akí? Na promé lugá, nos no mester minimisá e peliger di inmoralidat seksual i di egoismo. E angelnan ku a djòin Satanas a sirbi Yehova míles di miónes di aña den shelu. Apesar ku nan tabata biba den un ambiente saludabel, nan a laga mal deseo kria rais den nan kurason i poderá di nan. Kisas, nos tambe tin dékada ta sirbi Yehova fielmente. Nos tambe por laga mal deseo kria rais den nos kurason maske nos ta den un ambiente spiritualmente limpi. (1 Kor. 10:12) Ta p’esei ta masha importante pa nos analisá nos mes i evitá tur pensamentu inmoral i eliminá tur rastro di orguyo for di nos kurason.—Gal. 5:26; lesa Kolosensenan 3:5.
13. (a) Ki otro trampa Satanas ta usa? (b) Kon nos por evitá di kai den e trampa ei?
13 Un otro trampa ku Satanas tin éksito kuné ta kuriosidat pa kos okulto. Satanas ta usa religion falsu i e industria di entretenimentu pa lanta interes di hende den demonismo. Pelíkula, wega elektróniko òf otro tipo di entretenimentu ta presentá spiritismo komo algu fasinante. Kon nos por evitá di kai den e trampa akí? Nos no por spera ku e organisashon di Yehova ta publiká un lista di entretenimentu aseptabel i inaseptabel. Kada un di nos mester entrená nos konsenshi na armonia ku e normanan di Dios pa nos por tuma bon desishon. (Heb. 5:14) Si nos amor pa Dios “ta sin hipokresia,” manera apòstel Pablo a konsehá nos, nos lo tuma bon desishon. (Rom. 12:9) P’esei, ora di skohe entretenimentu nos mester puntra nos mes: ‘Loke mi ta skohe ta hasi mi un hipókrita? Kiko mi studiantenan di Beibel òf mi rebishitanan lo pensa di mi si nan mira e tipo di entretenimentu ku mi ta skohe?’ Ora nos ta kumpli ku loke nos ta siña otro hende, nos lo tin ménos chèns di kai den trampa di Satanas.—1 Huan 3:18.
14. (a) Den ki manera Satanas ta ataká nos direktamente? (b) Kon nos por para firme kontra e atakenan ei di Satanas?
14 Laga nos wak awor algun di e atakenan direkto ku Satanas sa lansa kontra nos pa pone nos bira desleal na Yehova. Por ehèmpel, e por influensiá e gobièrnunan pa nan prohibí nos trabou di prediká. E por influensiá nos koleganan di trabou òf nos kompañeronan di skol pa nan hasi bofon di nos debí ku nos ta biba segun e normanan moral di Beibel. (1 Ped. 4:4) E por influensiá nos famianan, kendenan tin bon intenshon, pa desanimá nos di asistí na nos reunionnan. (Mat. 10:36) Kiko nos por hasi pa para firme kontra e atakenan akí? Promé, nos mester ta prepará pa spera kualke atake direkto di Satanas pasobra Satanas tin un guera kontra nos. (Rev. 2:10; 12:17) Di dos, nos mester tene e berdadero kuestion na mente: Satanas a insinuá ku nos ta sirbi Yehova solamente ora kos ta bai bon ku nos i ku nos lo stòp di sirbi Yehova ora nos ta bou di preshon. (Yòb 1:9-11; 2:4, 5) Por último, nos mester pidi Yehova duna nos forsa pa para firme. Kòrda ku Yehova lo no bandoná nos nunka.—Heb. 13:5.
SATANAS SU PODER TIN LÍMITE
15. Satanas por fòrsa nos hasi algu kontra nos boluntat? Splika.
15 Satanas no por fòrsa nos hasi nada kontra nos boluntat. (Sant. 1:14) Hopi hende ta hasi boluntat di Satanas sin ku nan sa. Pero ora un hende haña e bèrdat, e mester skohe na ken su banda e ke ta. (Echo. 3:17; 17:30) Si nos ta determiná pa hasi Dios su boluntat, Satanas no por pone nos kibra nos lealtat na Dios.—Yòb 2:3; 27:5.
16, 17. (a) Menshoná algun kos mas ku Satanas i su demoñonan no por hasi. (b) Dikon nos no mester tin miedu di hasi orashon na bos haltu na Yehova?
16 Tin mas kos ku Satanas i su demoñonan no por hasi. Por ehèmpel, niun kaminda Beibel no ta bisa ku nan por lesa nos mente òf kurason. Ta Yehova i Hesus so tin e kapasidat ei. (1 Sam. 16:7; Mar. 2:8) Kiko si nos ta hasi orashon na bos haltu? Nos mester tin miedu ku Satanas òf su demoñonan ta skucha nos orashon i usa loke nos ta bisa kontra nos? Nò. Dikon nò? Nos ta laga e echo ku Satanas ta mira nos pone nos haña miedu di sirbi Yehova? Nò. Di igual manera, nos no mester tin miedu di hasi orashon na bos haltu djis pasobra Satanas por skucha nos. De echo, Beibel ta papia di hopi sirbidó di Dios ku tabata hasi orashon na bos haltu, i no tin ningun indikashon ku nan tabatin miedu ku Diabel por a skucha nan. (1 Rei. 8:22, 23; Huan 11:41, 42; Echo. 4:23, 24) Si nos ta hasi tur nos esfuerso pa nos echonan i nos palabranan ta na armonia ku Dios su boluntat, nos por tin sigur ku Yehova lo no permití Diabel hasi nos daño permanente.—Lesa Salmo 34:7.
17 Pues, ta importante pa nos konosé nos enemigu. Pero nos no mester tin demasiado miedu di dje. Aunke nos ta imperfekto, nos por vense Satanas ku yudansa di Yehova. (1 Huan 2:14) Si nos oponé Satanas, lo e hui for di nos. (Sant. 4:7; 1 Ped. 5:9) Ta parse ku Satanas ta gusta oponé e hóbennan. Kiko nan por hasi pa por para firme kontra Diabel? E siguiente artíkulo lo kontestá e pregunta ei.
^ par. 2 Beibel ta revelá nòmber di algun angel. (Hues. 13:18; Dan. 8:16; Luk. 1:19; Rev. 12:7) Komo ku Yehova a duna tur e streanan nòmber (Sal. 147:4), ta lógiko pa konkluí ku tur e angelnan tin nòmber, inkluso e angel ku a bira Satanas.
^ par. 3 Den e idiomanan original di Beibel, e título “Satanas” ta aparesé 18 biaha so den e Skritura Hebreo. Pero e ta aparesé mas ku 30 biaha den e Skritura Griego Kristian.


text:
Aruba Birdlife Conservation preocupa
ORANJESTAD (AAN): Aruba Birdlife Conservation a tuma nota cu den un lapso di un aña cu e mangelnan cu ta den e saliña di Santo Largo, poco poco a cuminsa muri bay.
E ultimo par di luna hasta hopi mas lihe. Sr. Greg Peterson, di Aruba Birdlife Conservation ta splica mas ariba esaki.
For di estudionan realisa, nan a bay bek den pasado, pa ora cu nan a pone e caya tabata tin destruccion di cierto tubo entre e lama y e saliña. Despues tabata tin otro tubo tambe cu e kibra, dus no solamente esun banda di e caya, pero tambe unda e kabelnan di tanto kilovolt ariba e ruta ey, tambe a destrui algun conexion.
Door di esey e ekilibrio di e saliña a wordo manca. Y tambe e cantidad di salo, eigenlijk a cuminsa subi. Esey tin su consecuencia negativo ariba e matanan aki. Banda di esey, despues naturalmente e fauna tambe ta bay atras.
Por a ripara cu e colo di awa tambe a cambia. Aruba Birdlife Conservation a tuma nota cu un tipo di alga cu ta crece eyden. E cantidad di alga, e salo cu ta bay ariba y zuurstof ta baha eyden, e mezcla ey no ta uno cu ta den balansa pa locual e mangelnan mester. Door di esey e sistema a cuminsa muri bay.
Esaki ta di lamenta ya cu na Juli caba a duna señal cu e cos aki ta bayendo fout. Cuater luna despues, esaki ta birando pio.
Por a ripara riba Facebook, ariba e dos pagenan cu tin mas di 500 share. Centenares ta disgusta cu ta destruyendo nos patrimonio di naturalesa.
ABC lo a yama un cantidad di experto hunto pa analisa esaki y wak con pa trece e balansa bek, pa scapa e cos aki. Internacionalmente un situacion asina ta daña bo reputacion como pais. Ta spera cu gobierno por yama nos expertonan local, di NGO’s nan pa busca un solucion pa e situacion, pa scapa loke por wordo scapa. E tereno aki ta un di nan cu ABC tabata kier pa por proteha y pon’e bou di parke. Gobierno no a haci esaki y awo ta wak con hopi di e mangelnan aki ta bayendo perdi.
Segun Sr. Peterson, ta yega un momento pa check ken ta responsabel pa esaki, ken a neglisha esaki cu a causa asina hopi daño na nos pais. Gobierno mester drecha e cos aki mas lihe posibel. SI nada no pasa, Aruba Birdlife Conservation su siguiente paso lo ta pa demanda pais Aruba pa obliganan di cuminsa drecha tipo di cosnan aki.
E departamento di gobierno responsabel pa tur esaki ta Infrastructura, cu ora cu nan a cuminsa pone caya, y kabel, tipo di cosnan asina y esey a causa e daño. Pero e estupidez di con sensitivo e cosnan aki ta, un ke otro ta wordo un tiki drecha, y despues cana bay, niun hende ta tuma su responsabilidad. E cos aki mester a wordo studia prome cu nan a mishi cu e caya. E NGO nan mester a wordo envolvi prome cu nan a cuminsa cu e cos aki. Sr. Peterson por deduci cu tin cierto grado di arogancia con ta deal cu nos naturalesa y esey ta funesto. E ta catastrofico pa nos imagennan internacional cu Aruba por a permiti cu tanto mangelnan ta bay perdi.
CU tur respet, di un banda tin gobernador ta yuda cu e mangelnan riba e rifnan, pa reforestacion. Tambe sr. gobernador ta bin Spaans Lagoen tambe pa yuda aki tambe, pero di otro banda, ta permiti cu ta destrui 10 biaha mas mangel otro caminda.


text:
Bon pa ta na haltura na Aruba tambe:
ORANJESTAD (AAN) – Un programa produci pa Caracol TV di Colombia tur Diadomingo, cu yama “Septimo Dia” tin su grupo di televidente na Aruba tambe.
Un programa di periodismo profundamente investigativo, cu ta aporta informacionnan hopi relevante, manera ta e caso di Diadomingo cu a pasa.
Den e investigacion cu a keda publica e protagonista ta e droga di mas peligroso, mortal y costoso cu ta circulando na Colombia na e momentonan aki, pero tambe na otro paisnan di America Latina y na Europa.
E droga aki no ta nada otro cu cocaina sintetico, den forma di puiro pero tambe nan ta traha den forma di bolita cu ta parce mangel.
Y un tristeza grandi ta cu e ta produci na Hulanda, di aki distribui na henter Europa y tambe ta yega na Curacao for di unda e distribucion pa Colombia a inicia y di aki na resto di Centro y Sudamerica.
E investigacion a dura como dos aña unda un polis a infiltra den un grupo di musico, di cual e vocalista principal ta Hulandes. E resto ta Colombiano. E polis a bin descubri tur e modus operandi ora el a bira “miho amigo” di e cabes di e organizacion.
Casualmente e polis ta traha tattoo y asina a logra infiltra sin lanta sospecho cu e ta haciendo un trabao di investigacion unda a graba y saca hopi informacion di celular y computer cu e tabata pasa pa e comando concerni.
El hasta mester a uza droga den casonan sumamente necesario pa no pone su mes bida na peligro, kiermen cu e lo por a wordo asesina.
Den e dianan aki polis antidroga na Bogota a captura cada un miembro di e banda musical y awor nan ta den prison pendiente di e huicio den Corte.
Un hecho cu a conmove e televidente local, ta di un hoben cu a wordo bon lanta pa su mayornan. Potretnan cu por a mira ta mustra un mucha chikito hopi stima, cariñoso cu a stima su mayornan, pero na su 13 aña el a cuminza uza marihuana.
Te su 15 aña e mayornan a ripara cu algo no tabata bon cu e hoben y bin constata cu e tabata den e rednan di uso di droga. El a cuminza faya na scol, desobedece su mayornan, bende su pertenencianan, y cada bez cu e mayornan tabata paga un lugar di rehabilitacion pe, nan tabata haya speranza cu e lo recupera pero tabata cay bek.
Na aña 2017 tog el a drenta universidad den tres ocasion pero ta e tempo ey a ser conoci cu “Tucibi Rosa” of “Cocaine Rose” y su mayornan no por a haci nada mas pe. El a drenta na un centro di rehabilitacion bek y el a laga nan filma un video cu tabata manera un despedida, pasobra e tabata sa cu loke e ta haci no ta bon, pero e droga a penetra den dje mas fuerte.
E aña aki mes e hoben a bolbe su cas aparentemente rehabilita pero di ey a sali un dia bisa cu ta universidad e ta bay pero no tabata e caso. El a bay busca e cocaina sintetico aki y nan a haye agonizando den un parke y di eynan a bay un hospital di unda e mayornan a wordo yama cu e noticia cu e hoben a fayece.
Pues ban tuma nota na Aruba tambe di e nomber di e droga aki, y alerta nos muchanan pasobra esnan cu ta distribui e (ohala e lo no yega Aruba y autoridadnan concerni por ta alerta) ta haci den auto acercando muchanan di scol basico y adolescentenan di secundario.


text:
News
Un par di dia pasa, Damaris Ridderstap di Lotto a bisa: “Nos ta buscando un ganado di mey miyon florin cu te ainda no a pasa busca su check”. Y awo porfin Lotto, e loteria di Aruba, a cera conoci cu e feliz hungado di Mini Mega, cu a gana e balente suma di 500 mil florin.
Despues cu Lotto a introduci nan imagen nobo y tambe despues cu nan a bira e representante oficial di “Wega di Number Korsou”, awo Lotto ta brindando nan fiel hungadonan mas oportunidad pa por gana y haci nan soñonan bira realidad. Cu cada compra di por lo menos 50 cen na nos weganan di Big 4, Catochi of Wega di Number Korsou, ya bo ta participa den e campaña di “Cachi Cachi”.
El a gana 64 mil florin den e sorteo di 23 di juli
"Tin un hungado ta canando rond cu un ticket ganado sin cu e sa mes", asina Patrick Fortin di Lotto, e loteria di Aruba, a anuncia ayera. E gerente di mercadeo di Lotto ta referi cu "Lotto di Dia" di dia 23 di juli ultimo, unda tabatin un ganado cu ainda no a reclama su premio. "E hungado probablemente no ta consciente cu el a gana 64 mil florin!", asina Patrick Fortin a enfatisa.
Lotto, e loteria di Aruba, a lansa un fabuloso campaña pa tur su clientenan, cu a haya e nomber di “Cachi Cachi”. Tur hungado di wega di Catochi, Wega di Number Korsou y Big 4 tin un chens extra pa gana 1000 florin tur dia durante luna di September!
Lotto ta anuncia cu desde 23 di juli nan number di telefon lo ta: 525-7555. "Bo por alcansa nos na oficina di Lotto na e number nobo, pues 5257555 durante oranan di oficina, cual pa cualkier informacion relaciona na nos servicionan y productonan, asina Patrick Fortin Gerente di mercadeo di Lotto di Aruba a splica.
“Nos ta buscando e ganado di mey miyon florin cu te ainda no a pasa buska su check di mey miyon florin”, asina Damaris Ridderstap a bisa. Lotto, e loteria di Aruba tin un check di 500 mil florin cla pa entrega, pero ta e nomber pa pone riba dje so nan falta. Ta trata aki di e ganado di e premio grandi di Mini Mega di siman pasa diabierna dia 31 di augustus ultimo.
Awe tabata un dia super grandi pa e hungado di weganan di Lotto, sr. Aldrick Lampe, cu a resulta e ganado di Lotto 5 y a pasa cobra su premio. Aldrick ta un fiel hungado di Lotto y semper ta purba su suerte cu un Lotto 5 Loco y a logra gana e jackpot.
Lotto, e loteria di Aruba ta cla pa lansa su fabuloso campaña “Cachi Cachi”. Durante luna di September Lotto lo duna tur hungado un extra chens pa gana 1000 florin tur dia!
Despues cu Lotto a introduci nan imagen nobo y tambe despues cu nan a bira e representante oficial di “Wega di Number Korsou”, awo Lotto ta brindando nan fiel hungadonan mas oportunidad pa por gana y haci nan soñonan bira realidad. Cu cada compra di por lo menos 50 cen na nos weganan di Big 4, Catochi of Wega di Number Korsou, ya bo ta participa den e campaña di “Cachi Cachi”.
E loteria di Aruba ta sigui cambia bida di su hungadonan
Tabata na luna di april ultimo cu e premio di "Mini Mega" di Lotto di Aruba a paga un solo hungado e bunita suma di Afl 1.600.000 y obviamente a cambia su bida pa semper. Sin embargo, e bentanan a sigui halto te cu apenas 2 luna despues ya e premio a alcansa e bunita suma di Afl. 600.000,00 pa diabierna awor.
E hungado Jason Gomez ta contento cu diamars anochi suerte a toca na su porta y a gana 25 mil florin hungando Zodiac. E number ganado tabata 0558, number cu Gomez a mira diamars den un pelicula riba un auto y a dicidi di cumpr'e den sorteo di Zodiac.
Si ningun hende tin 5 number bon, cu 4 number mes lo gan’e
“Awe ta e dia cu e premio aki ta bay”, asina Patrick Fortin, gerente di mercadeo di Fundacion Lotto pa Deporte a bisa ayera. Ta trata aki di e Lotto di Dia cu ta cuminsa cu un jackpot Afl. 50.000 pero cu a crece y awor a alcansa e bunita suma di Afl. 150.000.


text:
ORANJESTAD (AAN): Uso di cannabis medicinal ta tumando hopi forsa mundialmente. Mas y mas ta e paisnan cu ta legalisando e uzo medicinal di e planta aki pa yuda esunnan mas vulnerabel door di nan estado di salud.
Esaki ta un realidad creciente mundialmente y como tal aki na Aruba Gabinete Wever-Croes a institui un comision di experto pa sondea e miho opcionnan pa por haci uso di cannabis medicinal aki na Aruba.
Minister Chris Romero ta enfatisa cu “teniendo na cuenta e pensamento cu nos Prome Minister ya caba a duna di conoce riba e asunto di uzo medicinal di cannabis na Aruba, mi ta di opinion cu e ta na su luga pa duna espacio na e comision encarga cu e analisis, haci lo necesario y realisa tur estudio corespondiente pa asina por yega na un conclusion definitivo riba e topico di cannabis medicinal”.
Mientras cu na diferente pais den nos hemisferio y na Europa tin estudionan extenso cu a keda realisa caba riba e tematica di legalisacion di cannabis, Minister Romero ta di opinion cu no por lubida cu “estudionan haci na otro paisnan no necesariamente ta aplicabel pa nos pais. Nos mester por compronde cu cada pais tin un medida diferente ora ta regarda impacto socio economico. Como tal, nos mester por haci nos propio estudionan encuanto implementacion di cannabis medicinal na Aruba, pa asina por yega na un structura corecto pa su uzo den pashentnan cu mester di dje na nos pais”.


text:
ORANJESTAD (AAN): Empleadonan di Riu Palace Aruba a yega hunto y a pasa un anochi dushi unda a tene nan fiesta di Pasco. Tur empleado a gosa di e anochi combersando, bailando y disfrutando di e buffet di diferente snacks. Tur hende a mustra nan felicidad na e ocasion special aki cu sonrisa grandi na nan cara.
Empleadonan a gosa di e dushi musica, mientras tur tabata saca potret y creando recuerdonan entre coleganan. Gerencia di Riu Palace Aruba tabata contento y orguyoso di por a mira esey, pasobra nan sa cu e empleadonan merece pa disfruta nan mes despues di a traha oranan largo pa sirbi e bishitantenan di RIU.
E anochi aki a saca esunnan cu a sobresali durante henter e aña y tambe e departamentonan cu a destaca, unda cu nan a ricibi un plakkaat pa nan bon trabou. P’e premio di Esfuerso y Dedicacion a bay pa e departamento di housekeeping; E premio di “papeleton del año” tabata un empate entre dos team, e team di animacion y recepcion; supervisor di aña Genoveva Gonzales di recepcion; assistent manager di aña Pedro Goyburo; manager di aña Henry Camacho; empleado di aña Enrique Vasquez. A tene un rifa bou di e empleadonan, kendenan a gana diferente premio manera television, speaker, laptop, headphones, celular y hopi mas.
P’e Gerencia di Hotel, pa organisa e fiesta aki tabata un oportunidad pa gradici nan empleadonan p’e bon trabou y tambe ta balora nan esfuerso. Riu Palace Aruba ta desea cada un empleado, cada ciudadano di Aruba y turistanan un feliz dianan di fiesta.


text:
ORANJESTAD (AAN): ATIA a presenta nan evento anual pa comerciantenan local, cu semper ta haya hopi atencion, cu segun Sr. Ronald van Trigt, presidente di ATIA, lo tuma lugar dia 10 di November na Marriott Resort and Casino.
Sr. van Trigt a tuma oportunidad pa gradici CMB pa nan aporte pa e evento pa comercio di Aruba, como cu nan ta e sponsor di mas grandi, como tambe Ennia, Setar y otro companianan cu ta duna nan confianza y sosten pa e evento grandi aki tuma lugar.
Director di ATIA, Sra. Michelle de Groot, a bisa cu nan ‘Annual Corporate Event’, a bira un evento hopi conoci na Aruba, y ta di ocho aña cu nan ta organiza e evento, cu a haya un acogida hopi grandi entre comerciantenan y expertonan den comercio.
Sra. de Groot a indica cu pa 7’or nan lo cuminsa ricibi publico y pa 8’or nan lo cuminsa e programa oficial. Manera nan a bisa, Sr. Hans Biesheuvel ta orado principal di e anochi. Biesheuvel ta e co-fundador di organizacion ‘Ondernemend Nederland’, cu ta un organizacion cu ta boga pa comerciantenan, similar na cu loke ATIA haci na Aruba. Y e lo elabora riba importancia di companianan chikito y mediano ta pa economia di un pais. Den economia actual, esaki tin un importancia extremo na Aruba, pa motibo cu solamente sector priva por crea crecemento economico na Aruba.
ATIA ta hopi contento cu un persona manera Hans Biesheuvel por ta presente den nan evento. Esnan interesa pa atende ‘Annual Corporate Event’ por busca mas informacion na ATIA.


text:
Consul di Colombia, Mirza Gnecco a informa cu entrante dialuna ultimo, consulado a cuminsa procesa un paspoort nobo Colombiano. Tambe el a anuncia e actividadnan cu nan lo organisa den cuadro di Dia di Colombia, diabierna awor.
E diplomatico a bisa cu e Colombianonan cu ta desea pa tramita e paspoort nobo aki, nan por acerca na nan sede consular. El a aclaria cu e adkisicion di e paspoort aki no ta obligatorio.
El a bisa cu no ta necesario cu e personanan cu tin e paspoort di lectura mecanico of chip, no mester cambia esaki pa un nobo. Kiermen, e personanan cu tin un paspoort vigente, no mester di otro paspoort nobo. Pero esun cu ta interesa pa un paspoort nobo, por acerca na nan oficina. Nan ta pidi tres rekisito basico: Cedula Colombiano, paspoort anterior y deposito bancario di pago. Unabes cu e proceso ta wordo diligencia den e consulado, e documento ta tarda 7 dia pa e ta cla.
Segun censo di Aruba, tin alrededor di 15 mil Colombiano bibando riba nos isla. P’esey, gobierno di Colombia su politica exterior, tin interes riba nan compatriotanan cu ta biba afo di nan teritorio nacional. Nan a expande nan oficinanan consular den exterior. Di e forma aki, nan ta brinda un miho servicio na e comunidad Colombiano pafo di nan pais natal.
E paspoort nobo tin e mesun prijs di 145 dollar, cu ta e mesun prijs cu ta wordo cobra pa cada paspoort den exterior. E paspoort nobo ta un version cu ta pas mas cu e standard di siguridad cu ta wordo exigi internacionalmente. E consul a bisa cu pa medio di introduccion di un paspoort nobo, basicamente loke nan ta haci ta reforsa e datonan di siguridad di e documento aki, dilanti autoridad di inmigracion.
Celebracion Dia di Colombia
Consulado di Colombia ta extende un invitacion general, pero muy specialmente na nan compatriota, pa celebra hunto e di 208 aniversario dia di independencia di Colombia, diabierna awor.
“Nos kier invita tur nos paisano y tur persona residente na Aruba, di cualkier nacionalidad, pa compaña nos den un fecha tan significativo pa Colombia”, consul Gnecco a bisa.
Dia 20 di juli nan organisa un evento special como homenahe y solidaridad cu e victimanan di e conflicto arma na Colombia. Diabierna awor pa 5:30 di atradi lo tin un ceremonia protocolario di ofrenda floral na plaza Bolivar. Despues nan lo realisa un marcha di paz y reconciliacion fei Plaza Simon Bolivar te Cas di Cultura. Nan kier comparti y haci un homenahe na e famianan di e victimanan di e conflicto arma na Colombia cu ta residencia na Aruba.
Na Cas di Cultura nan lo presenta totalmente gratis un obra di teatro bou encargo di John Fredy Montoya y Maria Teresa Martinez. E ta un monologo bou e titulo na Spaño: ‘Nunca Mas’.
Tambe nan lo realisa un homenahe na e feliz memoria di e escritor Colombiano y premio Nobel di Literatura, Gabriel Garcia Marquez. Tambe lo tin un intercambio di palabra entre e personanan presente. Na final lo tin un obra musical y un baile tipico Colombiano. Nan lo entrega un obsekio na esunnan presente y tambe lo tin un brindis den cuadro di Dia di Colombia.


text:
ORANJESTAD (AAN): Recientemente Organizacion di Pensionado Publico Arubano (OPPA) a tene su Cena di Pasco na Renaissance Convention Center.
Manera semper e miembronan presente a gosa bailando bou di e ritmo di e Banda BADU. Nan por a scoge nan cena for di un buffet exkisito y bon surti cu diferente cuminda cu e toke tradicional di Pasco.
E anochi aki Directiva y Comision di Actividad di OPPA a nombra 4 Boluntario di Aña. Boluntario cu semper ta yuda sin ningun interes, dedicando nan tempo liber na e Organizacion. E personanan aki ta: Señora Silvia Wout, Señora Luci Rubiano, Sr. Ruben Giel y e conocido ex-docente di Colegio Arubano, esta Sr. Alfredo Capelo.
Cada un di nan a haya un bunita plakkaat, obsekio di OPPA, pa demostra e gratitud na e miembronan aki. Durante e anochi aki OPPA a rifa varios premio bunita, bou di e miembronan presente. Pabien na e ganadonan.
E miembronan di Directiva y Comision di Actividad ta sinti nan mes orguyoso di por a yena un sala completo cu 500 miembro y introducido. Cu un cara alegre, e miembronan y e introducidonan a balia henter anochi. Directiva y Comision di Actividad por cataloga e anochi aki como uno exitoso. Tur miembro presente a gosa di un dushi cena y di un ambiente ameno y bon anima.


text:
E capitan a haya 7 aña
ORANJESTAD (AAN): Diabierna mainta e grupo di Venezolanonan J.S.G., J.Q.M., O.G., O.E.G., a presenta dilanti Hues pa scucha nan sentencia. Hues no a haya nan culpable pa e balanan cayente pero si pa e lote grandi di cocaina, marihuana y heroina. Fiscal a exigi pa e capitan 8 aña y pa e otro tres 7 aña di prison, kitando e tempo cu nan ta sera. Hues ayera a condena e capitan na 7 aña y e otro tres na 6 aña di prison.
NO CULPABEL PA E BALANAN CAYENTE:
Manera DIARIO a publica, e grupo aki 7 April 2018 a wordo intercepta pa Guarda Costa na momento cu nan tabata navegando banda di West Punto. Miembronan di Guarda Costa a confisca 123 kilo cocaina, 75 kilo marihuana, 2,2 kilo heroina y 38 bala cayente.
Hues a bisa cu e no ta haya legalmente proba cu e grupo tabata sa di e balanan cayente. Hues a splica cu segun ley, si no por demostra cu e sospechosonan tabata sa di e cantidad di balanan, no por condena nan pa esaki. Tur a bisa cu nan no sa nada di balanan cayente. Hues a declara nan liber.
CULPABEL PA LOKE GRANDI DI DROGA:
Hues a sigui bisa cu e si ta haya proba cu e grupo a importa un lote grandi di droga. Hues a mustra cu durante tratamento di e caso, tur a admiti esey. Nan a bin Aruba den boto pa trece e droga.
CASTIGO:
Pa cu e castigo, Hues a tene cuenta cu ta un caso hopi serio. Ta un cantidad hopi grandi di droga a keda confisca cu ta destina pa negoshi. Hues a mustra cu negoshi di droga ta fomenta criminalidad y problema den famianan.
Tambe el a mustra cu traficacion di droga ta duna Aruba mal nomber. Hues a sigui bisa cu e ta tene tambe na cuenta cu nunca e grupo aki a wordo condena pa algo similar. Tambe a tene cuenta cu nan circumstancianan na Venezuela.
Hues a mustra cu e ta tene cuenta cu e capitan J.S.G. a pidi e otronan pa yuda. J.S.G. a wordo condena na 7 aña di prison. J.Q.M., O.G., O.E.G. a wordo condena na 6 aña di prison. En total 25 aña di prison a keda parti den e grupo aki.
Hues a ordena cu e droganan lo wordo destrui, e jerry cans cu gasoline lo keda confisca, GPS tambe.


text:
Mòru Bon Dia
$ 125.00 | f 225.00
Mòru Bon Dia – Morning Show
From Monday to Friday
6:30AM – 9:30 AM
Price based on 1 spot of 30 seconds
Mòru Bon Dia
Mòru Bon Dia (MBD) ta un programa ‘Live’ ku enfoke riba notisia, informashon i entretenimiento presentá pa periodistanan Nicole Maduro i Tito Doran.
MBD ta konsistí di un ora i mei di notisia lokal i internashonal, repartí den segmentonan popular manera “Korant di Dia”, entrevista ku personahenan den komunidat i reportahenan internashonal i deportivo.
Artistanan, deportistanan, organisashonnan i movementunan lokal i mundial ta diariamente di bishita den studio di MBD pa entretené i informá komunidat.
TeleCuraçao ta riba diferente plataforma manera Live Streaming i Cariflix pa smart phones, i ta p’esei MBD ta konta ku un sintonia grandi na Kòrsou, sin konta e televidentenan den region manera Aruba, Bonaire, Sint Maarten i tambe e grupo di fanátiko grandi na Hulanda.
MBD ta den aire di 6.30 pa 9.30 di djaluna pa djabièrnè. Pa mas informashon bishitá e página di Facebook di MBD!


text:
Huidige artikelen
donderdag 25 augustus 2016 - Diabierna awor e orario di servicio na publico ta diferente
Tanto pa e seccion di servicio pa cliente y e seccion di servicio di caha
ORANJESTAD – Departamento di Impuesto ta participa cu su orario di servicio na publico lo ta diferente diabierna awor, dia 26 di augustus 2016. Esaki debi na reunionnan interno cu tin cu tuma lugar. E cambio di orario ta conta tanto pa e seccion di servicio pa cliente como e seccion di servicio di caha. Aki ta sigui un skema.
Departamento di Impuesto ta pidi su clientenan pa tuma bon nota di e cambio di orario pa evita cualkier inconveniencia. Entrante dialuna, dia 29 di augustus 2016, Departamento di Impuesto lo continua cu tur su servicionan manera custumber.
Gerencia di Departamento di Impuesto
25 di augustus 2016